section_heading: Prvi svjetski rat
paragraph_text: Na početku Prvog svjetskog rata 28. pješačka divizija nalazila se u sastavu III. korpusa koji se pak nalazio u sastavu 2. armije kojom je na Istočnom bojištu zapovijedao Eduard von Böhm-Ermolli. Zapovijedajući 28. pješačkom divizijom Kralicek sudjeluje u Galicijskoj bitci. U studenom 1914. Kralicek postaje zapovjednikom IX. korpusa zamijenivši na tom mjestu Johanna von Friedela. S navedenim korpusom sudjeluje u Karpatskim operacijama, te u uspješnoj ofenzivi Gorlice-Tarnow u kojoj njegov korpus prodire do rijeke San.